باتماندا مین‌لرجه وطنداش، اؤیرتمن شن‌آی آی‌بوکه یالچینی شهید ائدن بؤلوجو ترور هؤرگوتو پ‌کاکانی لعنتله‌دی.
باتمانین قوزلوق ائلچه‌سین‌ده‌کی بیر اوخولدا گئچن اکتبر آیین‌دان بو یانا چالیشان شهید موسیقی اؤیرتمنی شن‌آی آی‌بوکه یالچین، 9 ژوئن جمعه گونو اؤیرنجیلرینه کارنامه‌لرینی داغیتدیقدان سونرا اؤیرتمن یولداشلارییلا ائوینه دؤندوگو سیرادا پ‌کاکا منسوبو تتروریستلرین سالدیریسی نتیجه‌سینده آغیر یارالانمیش، قالدیریلدیغی دؤولت خسته‌خاناسیندا چابالارا باخمایا‌راق شهید اولموشدو.
قوزلوق ائلچه‌سین‌ده‌ ترور سالدیریسیندا شهید اولان شن‌آی آی‌بوکه یالچین اوچون دونن تشکیل ائدیلن آنما مراسیمینه یوزلرجه وطنداش قاتیلدی.
200  مترلیک تورک بایراغییلا آدی شهید شن‌آی آی‌بوکه یالچین اوخولو اولا‌راق دییشدیریلن اوخولا گئدن وطنداش‌لار، ترور هؤرگوتونه لعنت یاغدیردی.
قالابا‌لیق، "سنی اصلا اونوتمایاجاییق"، "قهر اولسون پ‌کاکا" و "ظالم‌لر اوچون یاشاسین جهنم" شعارلاری وئردی.
آنما فعالیتینده بعضی اؤیرنجیلر و وطنداش‌لارین گؤزیاش‌لارینا حاکم اولابیلمه‌دیگی گؤرولدو.
